**Farské oznamy**

**Tridsiata nedeľa rok A – (29. 10. 2023)**

|  |  |  |
| --- | --- | --- |
| Pondelok |  | 17.30 |
| Utorok | Všetkých svätých, vigília | 17.30 |
| Streda | Všetkých svätých, slávnosť prikázaný sviatok | 8.00; 9.30 Oblazov; **11.00** |
| Štvrtok | Spomienka na všetkých verných zosnulých veriacich | 18.00 |
| Piatok | O Najsvätejšom Srdci Ježišovom- prvý piatok | 17.00 |
| Sobota | O Preblahoslavenej Panne Márii | 7.00 a 17.00 Oblazov |
| Nedeľa | Tridsiata prvá nedeľa v období cez rok | 8.00 a 10.30 |

Tento týždeň máme prvý piatok. Pozývam všetkých ku sv. spovedi, zvlášť rodičov, deti a birmovancov zasvätiť sa Ježišovmu srdcu skrze 9 prvých piatkov. Tým, že v tomto týždni môžeme získať plnomocné odpustky pre duše zosnulých, budem spovedať v pondelok i utorok od 16.00hod., vo štvrtok od 17.00 a v piatok od 16.00hod. Vo štvrtok budeme mať celodennú adoráciu za pokoj vo svete ( Mária v Medžugoriji v posolstve z 25.októbra tohto roku povedala, že vetry zla, nenávisti a nepokoja zavýjajú zemou, aby ničili životy. Vy ste deti moje, mojimi vystretými rukami: modlite sa, postite sa a prinášajte obety za pokoj- poklad, po ktorom túži každé srdce...), obnovu viery v našich rodinách a za nové kňazské povolania. Prosím, aby ste sa zapísali na adoráciu vzadu na stolíku. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Pozývam vás viac myslieť na našich zosnulých v očistci, ktorí potrebujú našu modlitbu. V tieto dni môžeme pre nich získavať i plnomocné odpustky od 12.00hod. 1.novembra do 8.novembra a to tým, že sa vyspovedáme a prijmeme Pána Ježiša v Eucharistii, navštívime cintorín a pomodlíme sa modlitbu Otče náš, Verím v Boha a na úmysel Sv. otca a skúsime vylúčiť záľubu i v ľahkom hriechu.

V zbierke na misie sme darovali 800eur.

Povzbudzujem k modlitbe sv. ruženca alebo aspoň jedného desiatku v rodinách spolu s deťmi. Zvlášť prosím rodičov prvoprijímajúcich detí a birmovancov.

V piatok 3.11. o 18.30 v pastoračnom centre bude stretnutie birmovancov, účasť je nutná.

Ďakujem za vaše návrhy do pastoračnej a ekonomickej rady.

Na budúcu nedeľu budeme mať zbierku pre potreby našej farnosti.

Vzadu na stolíku si môžete za 4,5 zakúpiť Evanjelium na každý deň na rok 2024 a časopis Ostaňte v láske za 2,5 eur alebo si ich môžete zadarmo zobrať.

Ďakujem za vaše modlitby, kvetinovú výzdobu, upratovanie, polievanie kvietkov finančnú podporu i za každý druh pomoci a na budúci týždeň prosím o upratovanie skupinu č. 6. Želám vám peknú nedeľu.